આ વર્ષની મોસ્ટ અવેટેડ ફિલ્મ ધૂમ 3 આવતીકાલે રિલીઝ થઈ રહી છે . એક બાજુ ફિલ્મમાં આમિર ખાન પહેલી વાર નકારાત્મક રોલ કરી રહ્યાં છે , તો બીજી બાજુ બૉલીવુડના હૉટેસ્ટ અભિનેત્રી કૅટરીના કૈફની ધૂમ સિરીઝમાં એન્ટ્રી સૌના માટે ઉત્સુકતા વધારી ગઈ છે . ધૂમ સિરીઝમાં હીરો સાઇડ અત્યાર સુધી જળવાયેલી રહી છે કે જેમાં અભિષેક બચ્ચન અને ઉદય ચોપરાનો સમાવેશ થાય છે . આ બંને ધૂમ અને ધૂમ 2માં હતા , તો ધૂમ 3માં પણ છે , જ્યારે વિલન અને હીરોઇન સાઇડ ત્રણેય સિરીઝમાં બદલાઈ છે . ધૂમમાં વિલન જ્હૉન અબ્રાહમ તથા હીરોઇન એશા દેઓલ હતાં , તો ધૂમ 2માં આ ભૂમિકા ક્રમશઃ હૃતિક રોશન તેમજ ઐશ્વર્યા રાયે ભજવી હતી , જ્યારે ધૂમ 3માં આમિર ખાન અને કૅટરીના કૈફની એન્ટ્રી થઈ છે . આજે આપણે ધૂમ સિરીઝના હીરો કે વિલન નહીં , પણ હીરોઇન્સ વિશે વાત કરવા જઈ રહ્યાં છે . ધૂમમાં એશા દેઓલ તેમજ રિમી સેન હતાં , તો ધૂમ 2માં ઐશ્વર્યા રાય અને બિપાશા બાસુને ધૂમ ગર્લ્સ બનવાની તક મળી અને હવે ધૂમ 3માં કૅટરીના કૈફ પોતાના હુશ્નના જલવા પાથરી રહ્યાં છે . ચાલો જોઇએ ધૂમ ગર્લ્સની તસવીરો :